**STRATEGIA LED PRIVIND ACORDAREA DE SUPORT ÎN REPUBLICA MOLDOVA**

**Grupul ţintă:** Proiectele finanțate de LED se axează pe grupul de vârstă 15-24 ani. Aceasta nu este o definiție de vârstă exclusivă; astfel, proiectele ar putea include și tineri din alte grupuri de vârstă. Grupul țintă include în mod explicit grupurile vulnerabile sau marginalizate aflați în sau în afara sistemului de învățământ.

**Aspecte transversale:** Egalitatea de Gen, Ecologia și Drepturile Omului sunt elemente fundamentale ale angajamentului LED de a acorda sprijin Republicii Moldova. LED tinde să încorporeze aceste aspecte în tot mai multe măsuri de sprijin pentru următoarele domenii tematice:

**EDUCAŢIA FORMALĂ**

**Nivelul intervenției:** LED continuă să acorde sprijin proiectelor care au drept scop sporirea atractivității și calității învățământului profesional și tehnic (ÎPT). LED sprijină proiecte care desfășoară activități cu scopul de a consolida dezvoltarea organizațională a instituțiilor ÎPT și a îmbunătăți rezultatele învățării pentru formabili. În cadrul acestei componente, o atenție importantă va fi acordată intervențiilor care formează elevilor din ÎPT competențe ocupaționale (tehnice), generale, personale și sociale – competențe relevante pentru angajare, locuri de muncă decente și antreprenoriat.

**Parteneri Potențiali:**

* Instituţii ÎPT (școli profesionale, colegii, centre de excelență)
* Instituţii de învățământ superior
* Instituţii publice și MECC
* Companii

**EDUCAŢIA NON-FORMALĂ**

**Nivelul intervenției:** Învățarea nu este legată numai de școală. Un număr mare al experiențelor noastre de învățare se desfășoară în afara sistemului de educație formală: pe parcursul activităților extra-curriculare, în timpul liber. LED susține programe de educație non-formală pentru dezvoltarea competențelor atât în cadrul instituțiilor de învățământ, cât și în afara acestora și care oferă moduri și instrumente de desfășurare inovative, flexibile și centrate pe cel ce învață. În acest caz, prioritățile organizației includ intervenții non-formale, care au drept scop reducerea inegalităților în educație prin incluziunea grupurilor de tineri marginalizați și excluși (în special cei din zone rurale).

**Parteneri potențiali:**

* Organizații ale societății civile (OSC)
* Prestatori alternativi de educație non-formală
* Instituții publice și MECC

**ACTIVITATE ADVOCACY ÎN ÎNVĂȚĂMÂNT**

**Nivelul intervenției:** LED exprimă deschidere pentru a sprijini activitatea de advocacy în învățământ, cu accent pe consolidarea dialogului dintre principalele părți interesate. Monitorizarea, accesul la informații/date și responsabilitatea din cadrul sistemul de învățământ sunt componentele esențiale ale activităților de advocacy. În acest caz, prioritățile cuprind intervenții cu scop de a consolida incluziunea grupurilor de părți interesate și celor sub-reprezentate, advocacy pe bază de dovezi și mecanismele eficiente de comunicare în cadrul și între OSC-uri și persoanele responsabile.

**Parteneri potențiali:**

* OSC-uri
* Asociații ale profesorilor, directorilor, părinților, elevilor și asociații antreprenoriale
* Instituţii de cercetare
* Instituţii publice și MECC